

**Сыдыкова Асем Жомартовна,**

Алматы облысы Сарқан ауданы,

Екіаша орта мектебініңөзін-өзі тану пәнінің мұғалімі

**Екі сөйлеу ерге сын**

|  |  |
| --- | --- |
| **Сабақтың мақсаты**: Берілген уәденің беріктігі туралы білім беру  **Міндеттері:**  - «Шындық» ұғымының адамгершілік құндылық ретіндегі мәнін түсіндіру.  - Адамгершілік қасиеттерін қалыптастыру.  - Адалдыққа тәрбиелеу. | Ресурстар  оқулық, оқушы дәптері, үн таспа, тақта. |
| Сабақтың барысы:   1. Ұйымдастыру кезеңi. :   5 «Т»-ережесін еске түсіру:  1.Тәртіп  2.Талап  3.Тазалық  4. Тыныштық  5. Татулық  Сәлемдесу. (Сабақтағы жағымды күйге келу)  Тыныштық сәтi: (Нұрға бөлену.)  Ыңғайланып отырыңыздар, денелеріңізді түзу ұстаңыздар. Аяқ-қолыңызды айқастырмаңыз. Қолыңызды тізеңізге немесе үстелге қоюға болады. Көздеріңізді жұмуларыңызды өтінемін.  Елестетіп көріңіз: Күн нұры сіздің төбеңізден өтіп, кеудеңізге қарай бойлап барады. Кеудеңіздің орта тұсында гүл түйнегі орналасқан. Гүлдің түйнегі нұрдан баяу ашылып келеді. Балғын және таза әсем гүл сіздің әр ойыңызды, әр сезіміңізді, эмоцияңыз бен тілек-қалауыңызды шайып, жүрегіңіздің қауызын ашты.  Нұр сәулесі сіздің бойыңызға ақырын тарай бастағанын елестетіңіз. Ол біртіндеп күшейе түсуде. Оймен осы нұрды қолдарыңызға түсіріңіз. Сіздің қолдарыңыз нұрға бөленіп, сәуле шашуда. Қолымыз тек жақсы, ізгі істер істейді және баршаға көмектеседі. Нұр аяқтарыңызға тарады. Аяқтарыңыз нұр сәулесін шашуда. Олар сізді тек жақсылық жасау үшін жақсы жерлерге апарады. Олар нұр мен махаббат құралына айналды.  Одан әрі нұр сіздің аузыңызға, тіліңізге тарады. Тіліңіз тек шындықты және жақсы, ізгі сөздер ғана айтады. Нұрды құлақтарыңызға бағыттаңыз, құлақтарыңыз тек жақсы сөз бен әсем әуенді ғана естиді. Нұр көздерімізге де жетті, көзіміз тек жақсыға қарап, бәрінен жақсылықты ғана көреді. Сіздің басыңыз түгелдей нұрға бөленіп, басыңызға тек ізгі, сәулелі ой келеді.  Нұр бірте-бірте қарқын және шұғылана бастайды, сіздің денеңізден шығып, жан-жағыңызға сәуле шашады. Осы нұрды туысқандарыңызға, мұғалімдеріңізге, достарыңызға, таныстарыңызға бағыттаңыз. Нұрды уақытша түсініспей, ренжісіп жүрген адамдарға да бағыттаңыз, олардың да жүрегі нұрға толсын.  Осы нұр бүкіл әлемге: барлық адамдарға, жан-жануарларға, өсімдіктерге, барлық тірі жанға таралсын... Ғаламның барлық түпкір-түпкіріне нұр бағыттаңыз. Ойша айтыңыз: «Мен нұрлымын... Нұр менің ішімде... Мен Нұрмын».  Осындай Нұр, Махаббат және Тыныштық күйінде отыра тұрыңыз...  Енді осы Нұрды жүрегіңізге орналастырыңыз. Нұрға толы бүкіл әлем сіздің жүрегіңізде. Оны осындай әсем қалыпта сақтаңыз.  Жаймен көзіңізді ашуға болады.  Рахмет. |  |
| **Үй тапсырмасы.** Оқушыларға «**Екі сөйлеу- ерге сын**» тақырыбына өз еркімен жазып келген эссені оқыту |  |
| 1. **Оқиға айту : (Мұғалім сыйы)**   ***«Мақтаншақ қыз» мултьфилмин көрсету.***  **Мәтінмен жұмыс**  **«Шындық» М. Мақатаев**  Шындық көзге шұқиды қашаннан да, Шыбын жаның шындықтан қаша алған ба. Ар ақиқат үкімі жасалғанда, Қолға тұрар ноқтасыз асаулар да.  Қолға тұрар қулар да, зұлымдар да, Ат жалынан мал тапқан жылымдар да. Арамзаны, ұрыны жұлып түспей, Ақиқаттың алмасы суынған ба!  Шындық деген шымылдық біреулерге, Қалқа қылып шындықты жүрер пенде. Шымылдығыны шындық кеп жұлып алса, Шыбыны ұшып, бишара кірер жерге.  ***- Шындық әр уақытта қажет пе? - Неліктен шындықты «ащы»болады деп айтады?*** |  |
| . **4.Шығармашылық жұмыс.**  Бүл тапсырманы орындау барысында оқушылар түйінді создерді пайдалана отырып, өзбеттерімен тақпақ құрастыру Тапсырманы жұппен орындатуға болады  ***Тірек сөздер****:*уәде, ант, серт, ар-намыс, шындық, қымбат, омір, жеңіл, ой, пейіл, ниет, ақиқат, отірік, абырой, артық сөз, мақтаншақтық.  **Сахналау**  «Өтірікшіге сылтау көп……» тақырыбында шағын қойылым қойыңдар.  1-топ.Ақталуға дайын тұратын оқушы;  2- топ. Уәде бергіш оқушы;.  3- топ. Жалқау оқушы  **Қорыту: «Өрмекші торы» ойынын ойнату.**  1- Басқалар өтірік айтып турғанда қандай сезімде боласыз?  2- Өз - өзіңізді алдаған кезіңіз болды ма? 3- Болса, ондай кезде қандай сезімді басыңыздан өткіздіңіз? 4- Адамдар неліктен өзін алдайды деп ойлайсыз?  5-Сіз өздеріңіз өтірік айтып көрдіңдер ма?  6- Сол әрекетіңіз үшін ұялдыңдар ма?  **5. Топпен ән айту.**  Жақсы адамдар  Әні мен сөзі: А. Оралов  Сендер аман болыңдар жақсы адамдар,  Жақсы адамдар – бұзылмас тас қамалдар.  Табаныңның астында жатады әлі  Пенделіктен өресі аспағандар  Қайырмасы:  Жақсы адамдар, жақсы адамдар,  Сендер аман болыңдар жақсы адамдар.  Жақсы адамдар, жақсы адамдар,  Сендер аман болыңдар жақсы адамдар.  Жақсы адамдар.  Жақсы көрем сендерді жақсы адамдар,  Жүрегіңде өйткені аппақ ар бар.  Сендер жайлы шырқалар асқақ ән бар,  Жолы болсын ақ ниет бар адамдар! |  |
| **6. Үйге тапсырма**.  «Мен білетін ең әділ адам» тақырыбына шығарма жазу.  **7.Тыныштық сәті**.  Мұғалім: Көзімізді жұмамыз...,арқамызды тіктейміз..., қолдарыңды тізеге қоюға болады...бүгінгі сабақтан түйгендерімізді жүрекке сақтап алайық.  **8. Рефлексия**  Оқушыларға стикерлер таратылады. Олар сабақ жайлы өз ойларын жазады. |  |